Diari Oficial de la Generalitat Valenciana


Sumari del DOGV 7598, del 21-08-2015 (2015/7131)

RESOLUCIÓ de 10 d'agost de 2015 del secretari autonòmic d'Educació i Investigació, complementària de la Resolució de 23 de juliol de 2015, per la qual estableix el calendari i el procediment d'admissió i matrícula de l'alumnat als cicles de Formació Professional Bàsica en Centres Integrats Públics de Formació Professional de la Comunitat Valenciana dirigides a beneficiaris del Pla d'Ocupació Juvenil per al curs 2015-2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7598

Data del DOGV
:   21-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7131


Data del document
:   10-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 10 d'agost de 2015 del secretari autonòmic d'Educació i Investigació, complementària de la Resolució de 23 de juliol de 2015, per la qual estableix el calendari i el procediment d'admissió i matrícula de l'alumnat als cicles de Formació Professional Bàsica en Centres Integrats Públics de Formació Professional de la Comunitat Valenciana dirigides a beneficiaris del Pla d'Ocupació Juvenil per al curs 2015-2016. [2015/7131]  
Una vegada publicada la Resolució de 23 de juliol de 2015, de la Secretaria Autonòmica d'Educació i Investigació, per la qual s'estableix el calendari i el procediment d'admissió i matrícula de l'alumnat als cicles de Formació Professional Bàsica en Centres Integrats Públics de Formació Professional de la Comunitat Valenciana dirigides a beneficiaris del Pla d'Ocupació Juvenil per al curs 2015-2016 (DOCV 7581, 29.07.2015), en el BOE núm. 180, de 29 de juliol de 2015, es va publicar la Llei 25/2015, de 28 de juliol, de mecanisme de segona oportunitat, reducció de la càrrega financera i altres mesures d'ordre social.  
  
La disposició final dotze d'esta norma modifica la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, modificant el col·lectiu potencial de beneficiaris del Sistema Nacional de Garantia Juvenil. Per tot l'anteriorment exposat, es procedeix per mitjà d'aquesta resolució complementària a la introducció dels canvis normatius en la Resolució de 23 de juliol de 2015, de la Secretaria Autonòmica d'Educació i Investigació, anteriorment citada.  
En la pàgina 23986, on diu: «El Sistema Nacional de Garantia Juvenil, que es regula en el capítol I del títol IV anteriorment mencionat, té com a finalitat principal que el col·lectiu de joves no ocupats ni integrats en els sistemes d'educació o formació i que siguen majors de 16 anys i menors de 25, o menors de 30 anys en el cas de persones amb un grau de discapacitat igual o superior al 33 per cent, puguen rebre una oferta d'ocupació, educació contínua, formació d'aprenent o període de pràctiques després d'acabar l'educació formal o quedar desempleades»; ha de dir: «El Sistema Nacional de Garantia Juvenil, que es regula en el capítol I del títol IV anteriorment mencionat, té com a finalitat principal que el col·lectiu de joves no ocupats ni integrats en els sistemes d'educació o formació i que siguen majors de 16 anys i menors de 25, o menors de 30 anys en el cas de persones amb un grau de discapacitat igual o superior al 33 per cent, puguen rebre una oferta d'ocupació, educació contínua, formació d'aprenent o període de pràctiques després d'acabar l'educació formal o quedar desempleades.  
  
Així mateix, podran beneficiar-se de les accions esmentades els joves majors de 25 anys i menors de 30, que complisquen amb els requisits recollits en la Llei 18/2014, de 15 d'octubre, per a beneficiar-se d'una acció derivada del Sistema Nacional de Garantia Juvenil, fins que la seua taxa de desocupació se situe per sota del 20 per cent, segons l'Enquesta de Població Activa corresponent a l'últim trimestre de l'any.»  
En la pàgina 23090, en l'apartat quart, requisits d'accés, on diu: «Tindre entre 17 i 24 anys (o menys de 30 anys si tenen reconegut un grau de discapacitat igual o superior al 33 per cent) i no haver completat els estudis»; ha de dir: «Tindre entre 17 i 29 anys i no haver completat els estudis».  
En la pàgina el 23404 se substituïx l'annex IV pel que s'indica en aquesta resolució.  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra la present resolució, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes comptador des de l'endemà de la publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
  
València, 10 d'agost de 2015.- El secretari autonòmic d'Educació i Investigació: Miguel Soler Gracia.